Krugersdorp-moorde: Broer en suster in hof | Maroela Media
Krugersdorp-moorde: Broer en suster in hof
'n Broer en suster het Maandag saam met nog twee verdagtes in die Roodepoort-streekhof verskyn in verband met drie opspraakwekkende moorde in Krugersdorp aan die Wesrand.
eNuus berig Le Roux Steyn (20) en sy suster, Marcel (18), het saam met Christian Kruger (29) en Fabian Luff (36) in die hof verskyn. Die saak is tot 30 Junie uitgestel.
Die broer en suster is Donderdagaand in hegtenis geneem. Kruger en Luff is reeds op 2 Junie in hegtenis geneem.
Hanle Lategan (52), 'n eiendomsagent van Roodepoort, het op 30 Mei verdwyn nadat sy 'n huis in Krugersdorp aan kliënte sou gaan wys. Skoolkinders het haar liggaam die volgende dag in die veld langs 'n spruit buite Randfontein gevind.
Kevin Mc Alpine (29), 'n versekeringsmakelaar by InSHoor, se liggaam is die aand van 27 Mei in die kattebak van sy motor gevind op die hoek van Sivewright- en Francisstraat. Hy is kort voordat sy liggaam gevind is, as vermis aangegee nadat hy 'n kliënt sou ontmoet, maar nooit teruggekeer het huis toe nie.
Anthony Schofield (67), 'n versekeringsmakelaar by Momentum, se liggaam is op 10 Mei in die kattebak van sy motor in Premierstraat gevind. Schofield moes ook vroeër die dag 'n kliënt ontmoet voordat hy verdwyn het.
Lees alle vorige berigte oor die Krugersdorp-moorde op Maroela Media.
Soveel moet Zuma vir Nkandla opdok
Luister: 'n Huldeblyk aan Adam Small
Lmk!…dit was toe al die tyd wit moordenaars!
Ek is stomgeslaan. Wat presies was nou die doel agter hierdie sinnelose moorde? Watse tipe mense is hierdie??
Jy Kan absoluut niemand meer vertrou ni, vel kleur lyk my maak beslis ni meer saak ni, ons lewe in 'n siek wêreld